Wan sagent ir mir vro minne
Wan sagent ir mir vro minne·
war tůnt ir úwer sinne·
hie vor do wârent ir den biderben armen dike bi·
dest ú nv niht zemv̊te·
ir minnent nach dem gv̊te·
swer des niht hat der mv̊s ǒch úwer dike wesen vri·
ein edel wib·
dú sol ir lib·
dvr gv̊t niht veilen machen·
es zimt niht edelen wiben wol·
fro minne ir welt úch swachen·
sit dc man úch mit rehter fůge niht erwerben sol·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse